RFID ತಂತ್ರಜ್ಞಾನದ ಹಲವು ಉಪಯುಕ್ತತೆಗಳ ಪೈಕಿ ಗ್ರಂಥಾಲಯಗಳಲ್ಲಿ ಅವುಗಳ ಅಳವಡಿಕೆ ಸಹ ಸೇರಿದೆ. ಈ ತಂತ್ರಜ್ಞಾನವು ಪುಸ್ತಕಗಳು, CDಗಳು, DVDಗಳು ಮುಂತಾದ ಗ್ರಂಥಾಲಯದ ಸಾಮಗ್ರಿಗಳ ಮೇಲಿರುವ ಸಾಂಪ್ರದಾಯಿಕ ಬಾರ್ಕೋಡ್‌ಗಳ ಸ್ಥಾನವನ್ನು RFID ಹಂತ-ಹಂತವಾಗಿ ತುಂಬುತ್ತಿದೆ. ಪ್ರತ್ಯೇಕ ದತ್ತಾಂಶ ಸಂಗ್ರಹ ಅದನ್ನು ತೋರಿಸುವ ಬದಲಿಗೆ, ಗ್ರಂಥದ ಶಿರೋನಾಮೆ ಅಥವಾ ವಸ್ತುವಿನ ವಿಧ ಗುರುತಿಸುವ ಮಾಹಿತಿ RFID ಟ್ಯಾಗ್‌ಗಳು ಹೊಂದಬಹುದು (ಆದರೆ, ಉತ್ತರ ಅಮೆರಿಕಾದಲ್ಲಿ ಇಂತಹದ್ದು ಅಪರೂಪ). RFID ಓದುವ ಸಾಧನ ಬಳಸಿ ಮಾಹಿತಿ ಗ್ರಹಿಸಹುದಾಗಿದೆ. ಗ್ರಂಥಾಲಯದಲ್ಲಿ ಸಾಮಾನ್ಯವಾಗಿ ಕಂಡುಬರುವ ಬಾರ್ಕೋಡ್‌ ಓದುವ ಸಾಧನದ ಬದಲಾಗಿ RFID ಹೊಂದಿರುವ ಸಲಕರಣೆ ಬಳಸಬಹುದಾಗಿದೆ. ಗ್ರಂಥಾಲಯಗಳ ಉಪಯೋಗದಲ್ಲಿರುವ RFID ಟ್ಯಾಗ್‌ ಉತ್ತರ ಅಮೆರಿಕಾದಲ್ಲಿ 50 ಎಂಎಂ X 50 ಎಂಎಂ ಹಾಗೂ ಯುರೋಪ್‌ನಲ್ಲಿ 50 ಎಂಎಂ X 75 ಎಂಎಂ ಅಳತೆಯದ್ದಾಗಿರುತ್ತವೆ. ಇದನ್ನು ಬಾರ್ಕೋಡ್‌ನ ಬದಲಿಗೆ ಬಳಸಬಹುದು ಅಥವಾ ಬಾರ್ಕೋಡ್‌ಗೆ ಸೇರಿಸಬಹುದು ಸಹ. ಇದರಿಂದಾಗಿ ಸಿಬ್ಬಂದಿಯಿಂದ ತಪಸೀಲು(ಸ್ಟಾಕ್ ) ನಿರ್ವಹಣೆಯ ವಿಭಿನ್ನ ರೀತಿ ಹಾಗೂ ಎರವಲು ಪಡೆಯುವವರಿಂದ ಅವರಿಗಾಗಿ ಸ್ವಸಹಾಯ ಪದ್ಧತಿಯನ್ನು ಪರಿಚಯಿಸುತ್ತದೆ. ಇದನ್ನು ಭದ್ರತಾ ಸಾಧನದ ರೂಪದಲ್ಲಿಯೂ ಸಹ ಬಳಸಬಹುದು. ಇದನ್ನು ವಿದ್ಯುತ್ಕಾಂತೀಯ ಭದ್ರತಾ ಪಟ್ಟಿಯಲ್ಲಿಯೂ ಉಪಯೋಗಿಸಬಹುದಾಗಿದೆ. ಕೇವಲ ಪುಸ್ತಕಗಳು ಮಾತ್ರವಲ್ಲ, ಸದಸ್ಯತ್ವದ ಕಾರ್ಡ್‌ಗಳಿಗೂ ಸಹ RFID ಟ್ಯಾಗ್‌ ಅಳವಡಿಸಬಹುದು.
ಗ್ರಂಥಾಲಯಗಳಲ್ಲಿ RFID ಬಳಕೆಯು ಎಂದು ಆರಂಭವಾಯಿತು ಎಂಬುದರ ಬಗ್ಗೆ ಚರ್ಚೆಗಳಿದ್ದರೂ, 1990ರ ದಶಕದ ಉತ್ತರಾರ್ಧದಲ್ಲಿ ಇದನ್ನು ಗ್ರಂಥಾಲಯಗಳಲ್ಲಿ ಕಾರ್ಯಚಟುವಟಿಕೆಗಳ ಸುಗಮಕೆ ಸಾಧನವೆಂದು ಪ್ರಸ್ತುತಪಡಿಸಲಾಯಿತು. ಗ್ರಂಥಾಲಯಗಳಲ್ಲಿ RFID ಬಳಸಿದ ಮೊದಲ ಪ್ರಮಖ ದೇಶಗಳಲ್ಲಿ ಸಿಂಗಪುರ ಸಹ ಒಂದು. ನ್ಯೂಯಾರ್ಕ್‌ನ ರಾಕ್ಫೆಲರ್‌ ವಿಶ್ವವಿದ್ಯಾಲಯವು RFID ತಂತ್ರಜ್ಞಾನ ಬಳಸಿದ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ಮೊದಲ ಶೈಕ್ಷಣಿಕ ಗ್ರಂಥಾಲಯವಾಗಿತ್ತು. ಮಿಷಿಗನ್‌ನ ಫಾರ್ಮಿಂಗ್ಟನ್‌ ಸಮುದಾಯ ಗ್ರಂಥಾಲಯ RFID ಬಳಸುವ ಮೊದಲ ಸಾರ್ವಜನಿಕ ಗ್ರಂಥಾಲಯವಾಯಿತು. ಇವೆರಡೂ 1999ರಲ್ಲಿ RFID ತಂತ್ರಜ್ಞಾನ ಅಳವಡಿಸಿದವು. 
ಗ್ರಂಥಾಲಯದ ಅಧಿಕಾರಿಗಳನ್ನು ಬೆರಗುಗೊಳಿಸಿತು.
ವಿಶ್ವಾದ್ಯಂತ, ಸಂಪೂರ್ಣವಾಗಿ ಅಳವಡಿಸಿದ್ದೆಂದರೆ, ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ RFIDಯ ಅತಿಹೆಚ್ಚು ಬಳಕೆಯಾಗಿದೆ. (300 ದಶಲಕ್ಷ ನಿವಾಸಿಗರು). ನಂತರ ಯುನೈಟೆಡ್‌ ಕಿಂಗ್ಡಮ್‌ ಮತ್ತು ಜಪಾನ್‌ ದೇಶಗಳಲ್ಲಿ RFID ತಂತ್ರಜ್ಞಾನವನ್ನು ಹೆಚ್ಚಾಗಿ ಬಳಸಲಾಗಿದೆ. ವಿಶ್ವಾದ್ಯಂತ, 30 ದಶಲಕ್ಷಕ್ಕಿಂತಲೂ ಹೆಚ್ಚು ಗ್ರಂಥಾಲಯ ಸಾಮಗ್ರಿಗಳು ಇಂದು RFID ಟ್ಯಾಗ್‌ಗಳನ್ನು ಹೊಂದಿವೆ. ಇವುಗಳಲ್ಲಿ ರೋಮ್‌ ನಗರದ ವ್ಯಾಟಿಕನ್‌ ಗ್ರಂಥಾಲಯದಲ್ಲಿನ ಕೆಲವು ಸಹ ಸೇರಿವೆ.
RFID ತಂತ್ರಜ್ಞಾನ ಹಲವು ಗ್ರಂಥಾಲಯಗಳಲ್ಲಿದ್ದು,ವಿಶಿಷ್ಟವಾಗಿ ಗ್ರಂಥಾಲಯದ ಪ್ರಸರಣದ ವಿಭಾಗದ ಸಿಬ್ಬಂದಿಗೆ ಅತ್ಯುಪಯುಕ್ತವಾಗಬಲ್ಲದು. RFID ಟ್ಯಾಗ್‌ ಹೊಂದಿದ ವಸ್ತುಗಳ ಬಗೆಗೆ ಓದಬಹುದಾಗಿದ್ದರಿಂದ, ವಸ್ತುವನ್ನು ಸ್ಕ್ಯಾನ್‌ ಮಾಡಲು ಪುಸ್ತಕದ ರಕ್ಷಾಪುಟ ಅಥವಾ DVDಯ ಕವಚ ತೆರೆಯುವ ಅಗತ್ಯವಿರುವುದಿಲ್ಲ. ಇದರಿಂದ ಸಂಭವಿಸುವ ಪುನರಾವರ್ತಿತ ಧಕ್ಕೆ ಅಥವಾ ಹಾನಿಯನ್ನು ಕನಿಷ್ಠಗೊಳಿಸಬಹುದು. ಪುಸ್ತಕಗಳ ಹೊರಬದಿಯಲ್ಲಿ ಬಾರ್ಕೋಡ್‌ ಇದ್ದಲ್ಲಿ ಇನ್ನಷ್ಟು ಅನುಕೂಲಗಳುಂಟು. ಎರವಲುದಾರರು ಒಂದೇ ಹೊತ್ತಿಗೆ ಒಂದು ಪುಸ್ತಕದ ಬದಲಿಗೆ, ಪುಸ್ತಕಗಳ ಇಡೀ ಸಮೂಹವನ್ನೇ ಸ್ಕ್ಯಾನ್‌ ಮಾಡಬಹುದು. ವಸ್ತುವೊಂದು ಚಾಲನೆಯಲ್ಲಿರುವಾಗಲೂ RFID ಟ್ಯಾಗ್‌ಗಳನ್ನು ಓದಬಹುದಾದ್ದರಿಂದ, ಕನ್ವೇಯರ್‌ ಬೆಲ್ಟ್‌ ಮೇಲೆ ಒಳಬರುವ ವಸ್ತುಗಳನ್ನು RFID ಸ್ಕ್ಯಾನರ್‌ ಬಳಸುವುದರ ಮೂಲಕ ಸಿಬ್ಬಂದಿಯ ಸಮಯ ಉಳಿತಾಯ ಮಾಡಬಹುದು. ಆದರೆ, ಬಾರ್ಕೋಡ್‌ ತರಹವೇ, ಇದನ್ನೂ ಸಹ ಎರವಲುದಾರರೇ ಮಾಡಬಹುದು. ಅರ್ಥಾತ್‌, ಅವರಿಗೆ ಸಿಬ್ಬಂದಿ ನೆರವಿನ ಅಗತ್ಯವಿರುವುದಿಲ್ಲ. ನಿಶ್ಚಿತ ಸ್ಥಳದಲ್ಲಿರುವ ಸ್ಕ್ಯಾನರ್‌ ಸಾಧನಗಳೊಂದಿಗೆ ಒಯ್ಯಬಹುದಾದ ಉಪಕರಣಗಳೂ ಉಂಟು (ಸದ್ಯಕ್ಕೆ ಗ್ರಂಥಾಲಯ ಅಧಿಕಾರಿಗಳೊಂದಿಗೆ ಮಾತ್ರ ಇದು ಲಭ್ಯ, ಭವಿಷ್ಯದಲ್ಲಿ ಸಾಮಾನ್ಯ ಓದುಗರಿಗೆ ಹಾಗೂ ಎರವಲುದಾರರಿಗೂ ಸೌಲಭ್ಯ ವಿಸ್ತರಿಸಬಹುದಾಗಿದೆ). ಇವುಗಳೊಂದಿಗೆ, ಕೇವಲ ಕೆಲವೇ ಸೆಕೆಂಡುಗಳಲ್ಲಿಯೇ ವಸ್ತುಗಳ ಇಡೀ ದಾಸ್ತಾನಿನ ತಪಸೀಲು(ಸ್ಟಾಕ್ ವೇರಿಫಿಕೇಶನ್ ) ನಡೆಸಬಹುದು (ಒಂದೇ ಒಂದು ಪುಸ್ತಕವನ್ನೂ ಸಹ ಗೂಡಿನಿಂದ ಎತ್ತುವ ಅಗತ್ಯವಿರುವುದಿಲ್ಲ). ಸ್ವೀಡೆನ್‌ನ ಉಮಿಯಾದಲ್ಲಿ ದೃಷ್ಟಿ ದೋಷದವರು ಆಡಿಯೊ ಪುಸ್ತಕ ಎರವಲು ಪಡೆಯುವುದರಲ್ಲಿ RFID ಬಳಸಲಾಗುತ್ತಿದೆ . ಮಲೇಷ್ಯಾದ ಸೈಬರ್‌ಜಯಾದಲ್ಲಿರುವ ಮಲ್ಟಿಮೀಡಿಯಾ ಯುನಿವರ್ಸಿಟಿ ಗ್ರಂಥಾಲಯದಲ್ಲಿ ಪುಸ್ತಕಗಳಿರುವ ಸ್ಥಳವನ್ನು ನಿಖರವಾಗಿ ಗುರುತಿಸಲು(ಕಪಾಟು ಖಾನೆ) ಸ್ಮಾರ್ಟ್‌ಷೆಲ್ವ್ಸ್‌ಗಳ ಬಳಕೆಯಾಗುತ್ತಿವೆ . ನೆದರ್ಲೆಂಡ್ಸ್‌ನಲ್ಲಿ, ಈ ಉದ್ದೇಶಕ್ಕೆ ಕೈಯಲ್ಲಿ ಹಿಡಿಯಬಹುದಾದ ಸ್ಕ್ಯಾನರ್‌ಗಳನ್ನು ಪರಿಚಯಿಸಲಾಗುತ್ತಿವೆ.
ಡಚ್‌ ಸಾರ್ವಜನಿಕ ಗ್ರಂಥಾಲಯಗಳ ಒಕ್ಕೂಟವು ('Vereniging van Openbare Bibliotheken') ‘ಪರಸ್ಪರ ಸ್ಪಂದಿಸುವ ಗ್ರಂಥಾಲಯ’ದ ಪರಿಕಲ್ಪನೆಯ ಕುರಿತ ಅಧ್ಯಯನ ನಡೆಸುತ್ತಿದೆ. ಇದರಂತೆ, ಎರವಲುದಾರರು ಒಂದು ಸ್ಕ್ಯಾನರ್‌/ಹೆಡ್‌ಫೋನ್‌ ಸಾಧನದ ಮೂಲಕ ತಮಗೆ ಬೇಕಾಧ ಗ್ರಂಥಾಲಯ ವಿಭಾಗದ ಗೂಡುಗಳಲ್ಲಿರುವ ಪುಸ್ತಕಗಳಲ್ಲಿರುವ ಮಾಹಿತಿಯ ಮುನ್ನೋಟವನ್ನು GPS ಮೂಲಕ ತಿಳಿದುಕೊಳ್ಳಬಹುದು. ಇನ್ನಷ್ಟು ವಿವರಣೆಗಳು ಬೇಕಾಗಿದ್ದಲ್ಲಿ, ಅದರ ಪಂಕ್ತಿಯನ್ನು ಆ ಪುಸ್ತಕದ ಟ್ಯಾಗ್‌ನಿಂದಲೋ ಅಥವಾ ಅದಕ್ಕೆ ಸಂಬಂಧಿತ ದತ್ತಾಂಶ ಸಂಗ್ರಹದಿಂದಲೋ, ಶ್ರಾವ್ಯಮೂಲಕ ಕೇಳಬಹುದು (ರೀಡ್‌-ಔಟ್‌). ಇವಿಷ್ಟೇ ಅಲ್ಲದೆ, ಎರವಲುದಾರರ ಇಚ್ಚೆಯ ಮೇರೆಗೆ ಪರ್ಯಾಯಗಳ ಬಗ್ಗೆ ಸಹಾಯ-ಸೂಚಿಗಳನ್ನು ಪಡೆಯಬಹುದು. ಇದರಿಂದಾಗಿ ಗ್ರಂಥಾಲಯದ ವೈಯಕ್ತಿಕ ಆವೃತ್ತಿ ಪಡೆಯಬಹುದು. ಇದರಿಂದಾಗಿ, ಎರವಲುದಾರರು ಬಹುಶಃ ಸಂದರ್ಶಿಸಲಾಗದ ವಿಭಾಗಗಳಿಗೆ ಭೇಟಿ ನೀಡಲು ಪ್ರೇರೇಪಿಸಬಹುದು. ಪುಸ್ತಕಗಳಲ್ಲಿನ ವಿಷಯದ ಬಗೆಗಿನ ಅನುಭವಗಳನ್ನು ಹಂಚಿಕೊಂಡು, ಅದರ ಪರಾಮರ್ಶೆ ಮಾಡಲು ಎರವಲುದಾರರು ಈ ವ್ಯವಸ್ಥೆ ಬಳಸಿಕೊಳ್ಳಬಹುದು. mijnstempel.nl ವಸ್ತುತಃ ಸದ್ಯ ಮಕ್ಕಳು ಇದನ್ನು ಆಗಲೇ ಮಾಡಿದ್ದರೂ, ಭೌತಿಕವಾಗಿ ಇನ್ನೂ ಅನ್ವಯಿಕೆ ಮಾಡಲಾಗಿಲ್ಲ. ವಾಪಸಾತಿಯ ವೇಳೆಯಲ್ಲಿ ಎರವಲುದಾರರು ಪುಸ್ತಕಗಳ ಬಗ್ಗೆ ಮಾಹಿತಿ ನೀಡಬಹುದು.
ಆದರೂ, 2008ರಲ್ಲಿ ಈ ತಂತ್ರಜ್ಞಾನವು ಹಲವು ಸಣ್ಣ ಗಾತ್ರದ ಗ್ರಂಥಾಲಯಗಳಿಗೆ ನಿಲುಕದಷ್ಟು ದುಬಾರಿಯಾಗಿದೆ. ಸರಾಸರಿ ಗಾತ್ರದ ಗ್ರಂಥಾಲಯಕ್ಕೆ ಇದರ ಅಳವಡಿಕೆ-ಪರಿವರ್ತನಾ ಕಾಲವು 11 ತಿಂಗಳು ಎಂದು ಅಂದಾಜು ಮಾಡಲಾಗಿದೆ. 2004ರಲ್ಲಿ ನಡೆಸಿದ ಡಚ್‌ ದೇಶದ ಅಂದಾಜಿನ ಪ್ರಕಾರ, ವಾರ್ಷಿಕ 100,000 ಪುಸ್ತಕಗಳನ್ನು ಎರವಲು ನೀಡುವ ಗ್ರಂಥಾಲಯವು €50,000 ಮೊತ್ತದ ಯೋಜನೆ ರೂಪಿಸಿಕೊಳ್ಳಬೇಕಾಗಿದೆ (ಎರವಲು ಮತ್ತು ವಾಪಸಾತಿ ಕೌಂಟರ್‌ಗಳು: ತಲಾ 12,500, ತಪಾಸಣೆಯ ಪ್ರವೇಶ ಜಾಗೆಗಳು ತಲಾ 10,000; ಟ್ಯಾಗ್‌ಗಳು ತಲಾ 0.36) ತಂತ್ರಜ್ಞಾನ RFID ಬಳಕೆಯಿಂದ ಹೊರೆ ಕಡಿಮೆ ಮಾಡುವುದರ ಅರ್ಥ ಕಡಿಮೆ ಸಿಬ್ಬಂದಿಯ ಅಗತ್ಯವಿರುವುದು; ಇದರಿಂದಾಗಿ ಕೆಲವರನ್ನು ಕೆಲಸದಿಂದ ತೆಗೆಯಬೇಕಾದ ಸಂದರ್ಭ ಬರುತ್ತದೆ. ಆದರೆ ಉತ್ತರ ಅಮೆರಿಕಾದಲ್ಲಿ ಇದು ನಡೆದಿಲ್ಲ. ಏಕೆಂದರೆ ಇತ್ತೀಚಿಗಿನ ಸಮೀಕ್ಷೆಗಳ ಪ್ರಕಾರ, RFID ಅಳವಡಿಸಿದ ಕಾರಣವೊಡ್ಡಿ ಸಿಬ್ಬಂದಿ ವಜಾಗೊಳಿಸಿದ ಯಾವುದೇ ನಿದರ್ಶನವಿಲ್ಲ. ಇದರ ಬದಲಿಗೆ, ಗ್ರಂಥಾಲಯ ಬಜೆಟ್‌ಗಳನ್ನು ಸಿಬ್ಬಂದಿಗಾಗಿ ಕಡಿಮೆಗೊಳಿಸಿ, ಮೂಲಭೂತ ಸೌಲಭ್ಯಗಳನ್ನು ಹೆಚ್ಚಿಸಲಾಗುತ್ತಿದೆ. ಇದರಿಂದಾಗಿ ಹೊಸ ಗ್ರಂಥಾಲಯಗಳು ಕಡಿಮೆ ಸಿಬ್ಬಂದಿಯ ಬದಲಿಗೆ ಸ್ವಯಂಚಾಲಿತ ತಂತ್ರ ಅಳವಡಿಸಿಕೊಳ್ಳುವ ಅಗತ್ಯವೆನಿಸಿತು. ಇದಲ್ಲದೆ, RFID ಮಾಡುವ ಕಾರ್ಯಚಟುವಟಿಗಳೆಲ್ಲವೂ ಹೆಚ್ಚಾಗಿ ಗ್ರಂಥಾಲಯ ಅಧಿಕಾರಿಗಳ ಪ್ರಾಥಮಿಕ ಕಾರ್ಯಗಳಾಗಿರುವದಿಲ್ಲ. ನೆದರ್ಲೆಂಡ್ಸ್‌ನಲ್ಲಿ ದೊರೆತ ಮಾಹಿತಿ ಪ್ರಕಾರ, ತಮ್ಮ ಯಾವುದೇ ಪ್ರಶ್ನೆಗಳನ್ನು ಉತ್ತರಿಸಬಲ್ಲರೆಂದು ಪುಸ್ತಕ ಎರವಲುದಾರರು ಸಂತುಷ್ಟರಾಗಿದ್ದಾರೆ.
ಗ್ರಂಥಾಲಯಗಳಲ್ಲಿ RFID ಕುರಿತು ಗಮನಾರ್ಹ ಪ್ರಚಾರ ಗಿಟ್ಟಿಸಿಕೊಂಡ ವಿಚಾರವೇನೆಂದರೆ ಗೌಪ್ಯತೆ. RFID ಪ್ರೇಷಕ ಮತ್ತು ಸ್ಕ್ಯಾನರ್‌ ಸಾಮರ್ಥ್ಯ ಅವಲಂಬಿಸಿ, RFID ಟ್ಯಾಗ್‌ಗಳನ್ನು ಸುಮಾರು 350 ಅಡಿ ಅಥವಾ 100 ಮೀಟರುಗಳ ತನಕ ಸ್ಕ್ಯಾನ್ ಮಾಡಬಹುದಾಗಿದೆ (ಉದಾಹರಣೆಗೆ ಸ್ಮಾರ್ಟ್‌ ಲೇಬೆಲ್‌ RFIDಗಳು). ಟ್ಯಾಗ್‌ನ ಮಾದರಿ ಆಧರಿಸಿ RFID ವಿವಿಧ ತರಂಗಾಂತರಗಳನ್ನು ಬಳಸುವ ಕಾರಣ, ಸೂಕ್ಷ್ಮ ಮಾಹಿತಿಯನ್ನು ಬೇಡದ ಮೂಲಗಳಿಂದ ಸಂಗ್ರಹಿಸುವ ಕುರಿತು ತಳಮಳ ವ್ಯಕ್ತವಾಗಿದೆ. ಆದರೂ, ಗ್ರಂಥಾಲಯದ RFID ಟ್ಯಾಗ್‌ಗಳು ಯಾವುದೇ ಎರವಲುದಾರರ ಮಾಹಿತಿ-ವಿವರ ಹೊಂದಿರುವುದಿಲ್ಲ, ಇದಲ್ಲದೇ, ಗ್ರಂಥಾಲಯಗಳಲ್ಲಿ ಹೆಚ್ಚಿನವು ಕೇವಲ 10 ಅಡಿಗಳ ದೂರದಿಂದಷ್ಟೇ ಗುರುತಿಸಬಲ್ಲವು. ಜೊತೆಗೆ, ಗ್ರಂಥಾಲಯಗಳು ಯಾರು ಏನನ್ನು ಎರವಲು ಪಡೆದಿದ್ದಾರೆ ಎಂಬುದರ ಬಗ್ಗೆ ಯಾವಾಗಲೂ ದಾಖಲೆಗಳನ್ನು ಇಟ್ಟುಕೊಳ್ಳಬೇಕಿತ್ತು, ಹಾಗಾಗಿ ಇದರಲ್ಲಿ ಹೊಸತೇನಿಲ್ಲ. ಆದರೂ, ಎರವಲು ಸಾಮಾನು ವಾಪಸಾದ ಕೂಡಲೇ ಹಲವು ಗ್ರಂಥಾಲಯಗಳು ಈ ಮಾಹಿತಿಗಳನ್ನು ನಾಶಗೊಳಿಸುತ್ತವೆ. ಓದುಗರ ಗೌಪ್ಯತೆಯ ಈ ವಿಚಾರವನ್ನು RFID ಸಂಕೀರ್ಣ ಅಥವಾ ಶೂನ್ಯಗೊಳಿಸಬಹುದು. ಇನ್ನೂ ಹೆಚ್ಚಿಗೆ, ಗ್ರಂಥಾಲಯ ಅಧಿಕಾರಿಗಳ ಅರಿವಿಲ್ಲದೆ ಅಥವಾ ಸಮ್ಮತಿಯಿಲ್ಲದೆ ಹೊರಹೋಗುವ ಪ್ರತಿಯೊಬ್ಬ ವ್ಯಕ್ತಿಯ RFID ಟ್ಯಾಗ್‌ಗಳನ್ನು ಇನ್ನೊಂದು ಗ್ರಂಥಾಲಯೇತರ ನಿಯೋಗವು ಸಂಭಾವ್ಯವಾಗಿ ದಾಖಲಿಸಬಲ್ಲದು. ಗ್ರಂಥಾಲಯದ ದತ್ತಾಂಶ ಸಂಗ್ರಹಕ್ಕೆ ಸಂಬಂಧಿಸಿದ ಸಂಕೇತವೊಂದನ್ನು ರವಾನಿಸಲು ಪುಸ್ತಕ ಅವಕಾಶ ನೀಡುವುದು ಒಂದು ಸರಳ ಆಯ್ಕೆಯಾಗಿದೆ. ಮುಂದೆ ಇನ್ನೊಂದು ಹೆಜ್ಜೆಯೇನೆಂದರೆ, ಪ್ರತಿ ಬಾರಿ ವಾಪಸ್‌ ಮಾಡಿದ ಪುಸ್ತಕಕ್ಕೆ ಒಂದು ಹೊಸ ಸಂಕೇತ ನೀಡುವುದು. ಭವಿಷ್ಯದಲ್ಲಿ ಓದುಗರು ಜಾಲದಲ್ಲಿದ್ದಲ್ಲಿ ಅಥವಾ ಸರ್ವತ್ರವಾಗಿದ್ದಲ್ಲಿ, ಕಳವಾದ ಪುಸ್ತಕಗಳನ್ನು ಗ್ರಂಥಾಲಯದ ಹೊರಗೂ ಸಹ ಪತ್ತೆ ಮಾಡಬಹುದಾಗಿದೆ. ಟ್ಯಾಗ್‌ಗಳು ಅತೀ ಕಿರಿದಾಗಿದ್ದು, ಅದನ್ನು ಪ್ರಕಾಶಕರು ಯಾವುದೋ ಒಂದು ಪುಟದೊಳಗೆ ಅಳವಡಿಸಿದ್ದಲ್ಲಿ, ಟ್ಯಾಗ್‌ ಹೊರ ತೆಗೆಯುವುದು ಬಹಳ ಕಷ್ಟಕರ.
RFID ತಂತ್ರಜ್ಞಾನದ ಪ್ರಯೋಜನಗಳು:
ವಾಲ್‌-ಮಾರ್ಟ್‌ ಕರಾರು(ಆದೇಶ ಆಜ್ಞೆ)
ಗ್ರಂಥಾಲಯಗಳು
ವಸ್ತು ಸಂಗ್ರಹಾಲಯಗಳು
ಲ್ಯಾಪ್‌ ಸ್ಕೋರಿಂಗ್‌